6

ISIGIDIMI SAMAXOSA, MARCH 1, 1875.

ISISHUMAYELO SENKOSAZANA.

Ityala lama Hlubi, lixeliwe pesheya, laza laviwa zizikulu ezilaulela Inkosazana yase England, ziti ke zona:—

Kutiwa Amahlubi akavumanga ukuva imiteto yompati we Natal, olaula esikundleni se Nkosazana, kuba yona I-Natal leyo yeye Nkosazana.

Kutiwa kanjalo azikupile emitetweni yakomkulu, aza ayixobela indlu yakomkulu, abadubula abantu be Nkosazana ababetunywe ukuba baye kuwabuyisa Amahlubi.

Ezizinto ke zizise inkatazo nosizi olukulu pezu kwama Hlubi ; kwabanjwa nenkosi yawo U-Langa- libalele yasiwa esiqitini esiselwandle ; baza babona bonke abantu ukuba ukona lilishwa.

Zite xa zisabeta intliziyo zabantu kwavela ilizwi eliti;—abantu baka Putuli bayawalilela amaHlubi, kuba bona bebanye, bencedana ezimfazweni; bati ngenxa yoku basenkatazweni enkulu.

Kodwa konke ukufa nako konke ukuxolelwa kuse sandleni se Nkosazana, yona ke iti; silivile elityala sakangela ku macala omabini, nasi ke isigwebo setu:—

U-Langalibalele siyamkulula ebubanjweni siyamkupa kweso siqiti siselwandle; kodwa aka- sayikubuyela E-Natal.

Ama Hlubi ukuba ayatanda angaya kuye, xa sekulungisiwe oko kusaza kulungiswa, kodwa vena akasayi kuvunyelwa ukuba aye kuwo.

Ite inkosazana ngokumalunga na Mangwe:— Isohlwayo esasinikwe Amangwe oko indaba bezi- sesbushu sikulu kakulu ; isohlwayo yinto enikwa abantu abonileyo ukuze bayaleke, kodwa bangafi; Amangwe mawabuyele ezweni lawo apo ayekona, alime umhlaba wawo. Nokoke iliso le Nkosazana liya kuhlala lipezu kwawo ; ukuba bawululamele umteto, nokuba banendlela zokunyuka; uya kuti kubo, Mabakuselwa bancedwe ukuze babuye batyebe kwanjengokwapambili; kodwa ukuba abeva, abatandi ukuhamba endleleni ezilungileyo, bayakulila ngabanina xa basezinkatazweni-

Ziti izipatamandla zase England, ezilaulela Inkosazana ; abantu abamnyama base Natal mabazi ukuba ukulwa nezipatamandla ezimiswe pezu kwabo sisigqito esikulu, kuba akuko sizwe sinokupumelela ngapandle kokuba imiteto yaso ilulanyelwe. Mayingati inkosi yakuba ingazohlwayanga kakulu intlanga ezintsundu zase Natal ngenxa yesisipitipiti nizidele izigqito ezinje ngesi, kuba niyakohlwaywa.

Mabatabate isilumkiso bonke kwabakubonileyo.

KUBAFUNDISI BENTSAPO.

Siya bakumbuza abafuna iziqiniselo zokufundisaizikolo ezihlaulelwa yi Government ukuba usuku olumiselwe ukuva abantu abanjalo ngumhla 23 ka March, lo esingene kuye namhlanje. Siya temba ukuba baya kupumela kakuhle bonke abaya kuya kulinga, nokuba abeyisiweyo abayi kuncama.

EZIVELA KUBABALELANI.

ISICELO.

Emgwali, January 23, 1875.

Ndiyanicela bazalwana bapesheya kwe Nciba ukuba ati lowo nalowo abuze komnye ukuba aka- ngemvena U- Boshela ; wemka eya kutabataumkake nonina kwango September 1874. Ndibekisa kuni nonke nakuwe Mr. Silinga,

Ngcani Tisana.

E-Gqolonci, February 1875.

Mhleli, ndinombuzo endifuna ukuwubekisa kulo mfo wase Gqolonci uti ungu W. Nditi yini na ukuba ayigxeke lendawo yamalima, agxeke iremente ngayo, kanti nje onke amalima abeko apo sibe siwenza kunye naye? Andazi mna ukuba angaba nguye owenjenje ukuteta. Makulunyukelwe ukufumane kugxekwe iremente nabafundisi, bagxekwe ngezinto ezenziwayo ngabo bati bagxekayo.

Ngxamxa.

Somerset, January 24, 1876.

Mhleli *Wesigidimi,* ndipendula amazwi ka Mr. Philip oti ngabashumayeli, yini na ukuba bati xa kuse tyalikeni ukuba kuko into yase Rementeni emelwe ukutetwa pakati kwabo bodwa, ize ingenjiwa njalo. Ewe abangakolwayo bosigxeka. Besiza nje abanye babo abezelikuze beve ilizwi elingati mhlaumbi libaguqule. Ungeva mhlaumbi omnye esiti namhla bekushumayela unantsi, baze ke bahleke bonke. Ndingati ndinosizi ngencwadi ka Mr Philip kuba eteta into eyinyaniso.

Boot Mtene.

Pirie, February 23, 1875.

Nkosi, Mhleli, ndikucela ukuba wazise izihlobo zam ezikufupi nezikude, okokuba sihlelwe bububi ekaya apa. Seloko sati sacanda apa kufa abantu.

Abantu bati bubumanzi lonto yenza oko. Imi- tombo itsitsa imini zonke, namhla sivela kuncwaba inkosikazi ka Bobi ilandela umyeni wayo owabuba ngo August 29, 1872. Kube luvuyo kuba babubele Enkosini yabo. Kodwa bashiye usizi olukulu kunene, kuba bashiya inkedama elusizini, amakwenkwe matandatu, intombazana inye, iminyaka izelwe 8.

Abahlanu kwababantwana ubudala bangapantsi 13, ababini basebenokusebenza, usizi lukwezi- ntwana zincinane ziyakukula zingenayise, nanina.

Mahle amazwi atetwe yilontokazi ekumkeni kwayo, kulomhlaba. Kunjalo okusihlele apa.

R. B. Msekelezi.

Exilinxa, January 8, 1875.

Ndicela kuwe Mhleli we *Sigidimi* ukuba undi- fakele lamazwana am ambalwa. Nditi ndicelele ukuva nokubona kwizihlobo zam ukuba zibonise, ngokuba ndinomhlobo wam owalahlekayo. Seleneminyaka elahlekile. Ukulahleka kwake kungoluhlobo, waye eye E-Diamond nomlungu, ke kalaku ku kwalixesha elide ekona kwavakala ukuba akase kona E-Diamond kwatiwa waya nomlungu wake kwelendlovu, bayakuzingela.

Kekaloku Nkosi yam andimva apo akona, ku- ngoko ndicela uncedo kuwe nditi ndifuna umntu ogama lingu Charles Shosha. Ndicela ukuti mhlaimbi kungakuko owaka waliva igama elinjalo, ndifuna ukuba nokuba usapilile nokuba akaseko, ndazi. Ikaya lalowomntu kuse Xilinxa kwesika Blyth. Lirwanqana elifutshanana.

Staphans Shosha.

Alexandria, January 23, 1875.

Nkosi mhleli we *Sigidimi* uze undixolele nge nkatazo yam undifakele lamazwana. Ndibuza

lomfo ka Ntshona uti udiniwe zindwendwe za- ngapandle abe enjalo nje engacingi ukuba akapati mali nxa esiya ngapandle, abe engacingi ukuba kuminyelelwa amaselwa ngenxa yake nomntu we- dolopu. Uya xela uti akuba nento ayakuyitengisa afune ukuba umpe. Yekani ukuti manipiwe inkuni, zitengeni nixelise abelungu; yitini nakupiwa ukutya nibatale ngokuba uteta nje umntu wangapandle uti akuza edolopini alambe, ize nina niti nakuya ngapandle nihlute. Niti namhla umntu nimpe nite nkwa intshiyi. Unyanisile ukuti niti umntu nimpa ibe intliziyo icapuka, unyanisile ukuti ukucela kubi, kuyekeni ke nani. nditi nilandela abelungu nje anikuba nakuba fuma- na ncamani sendinibonile yonke imikwana yenu, zamani ngolunye uhlobo ingasilulo olu.

W. N. SOMNGESI.

IQINGA LOKUBULAWA KWENCUKUTU.

Rabula Mission Station, Feb. 1875.

Nkosi yam ndicela ukuba ufake lemigcana *Esigidimini.* Kute E-Rabula ngo 27 ka January 1875, umfo otile obekatazwa zincukutu, wanikwa iqinga elindoqo lokuzitshabalalisa ; kwatiwa kuye makagalele umgquba owomileyo endlwini yake aze awufake umlilo, azeke emva koko yakuba indlu ishushu awutshayele, aze agalele igusha izale indlu, ukuze ziti ekuweni kwazo bubushushu ziwele pezu kwe gusha zitshone eboyeni; ukuze ziti igusha xa zikutshwayo zipume zimke nazo. Masenditike wenza kwanjengokuyalelwa kwake, Isipelo salonto kukuba wagalela amashumi 70 egusha wavala umntu wanameka ukuze kungasindi nanye incukutu. Wati evuka kusasa umnini gusha kwanendlu wayepanga kulandlu ukuya kuzivulela nokukangela ngemivuyo into eyenzeke kwintshaba zake, wafika amashumi 60 egusha selefile laye ishumi lisayenda ukuba life. Mase- nditi ke wapulukana negusha ezi 70. Andiwazi amanani encukutu. Ndiyatshonela ke ngeliti, ziqondeleni ngokwenu ukuba linjanina eliqinga kwabakatazwa zincukutu.

WODELUKOLWA.

Kwa Hoho, February 3, 1875.

Nkosi Mhleli *Wesigidimi Samaxosa,* ndikucela ukuba undibele kulemvaba yosapo lwenkosi nolwamapakati, uke undifakele lamazwana ambalwa.

Nxatshoke mapakati, kuko indawo eniyiyeke yafa, yada ukufa kwayo yangati yinto elungileyo kanti hayi ngumtshabalalisi nombulali.

Kumapepa agqitileyo naxoxa ngendawo ezifanele ingxoxo okwenene ; nayiyeka le indawo ka Cuba, niti kulungilena ukutshaya lento kutshaywa nangamankazana. Ungafumana iyeyapina Emlungwini etshayayo? Hai nokwinye. Xa nditshoyo nditi zahlukene ngantonina ezizinto zombini, i-Cuba eli no Tywala obu basemlungwini, (Brandi) ? Mna madoda akowetu nditi ngumkuluwa nomninawe, utywala burara buyanxilisa abuhlutisi, buyahilizisa, ngumtshabalalisi mali, Kunjalonje akanako umntu ukuba angatshici aku- busela. Ngubanina ongati alirara icuba? aliyo- bina okokukuti alinxilisina—liyahlutisana? Ali- hilizisina? linenzuzona? Yinto ungafika apo bekuhleli intshayi endlwini ka Tixo iyinto emanzi. Tina apa sede wati umfundisi wetu “ Maku- ngatshicwa endlwini ka Tixo” ngoku sebeliteketisa nokulibiza. Ndinicela zihlobo ukuba nindivisise malunga nalonto, nokuba ndiyaposisa. Ndiyatshonela.

N. Losina.

Kamastone, February 9, 1875.

Ku Mhleli.—Nkosi yam ndiyacela ukuba undifakele ezindatyana zokububa kuka—Ma, ngokuba undivuyisile ukububa kwake.